Az andamáni füleskuvik (Otus balli) a madarak (Aves) osztályának a bagolyalakúak (Strigiformes) rendjéhez, ezen belül a bagolyfélék (Strigidae) családjához tartozó faj.

Rendszerezése 
A fajt Allan Octavian Hume skót ornitológus írta le 1873-ban, az Ephialtes nembe Ephialtes Balli néven. Tudomos faji nevét Valentine Ball tiszteletére kapta.

Előfordulása 
Az Indiához tartozó Andamán-szigetek területén honos. Természetes élőhelyei a szubtrópusi és trópusi síkvidéki esőerdők, valamint vidéki kertek és városi régiók. Magassági vonuló.

Megjelenése 
Testhossza 19 centiméter.

Életmódja 
Elsősorban hernyókkal, bogarakkal és más rovarokkal táplálkozik.

Természetvédelmi helyzete 
Az elterjedési területe kicsi, egyedszáma viszont stabil. A Természetvédelmi Világszövetség Vörös listáján nem fenyegetett fajként szerepel.

Jegyzetek

További információ
Képek az interneten a fajról

Otus
Madárfajok
India endemikus madarai
Az Andamán- és Nikobár-szigetek madarai